programació per dies 2019 – festivalveus.cat\nMINICONCERT | PATI ANTIC HOSPITAL\nAquesta coral, amb seu al Casal Cívic d’Olot, va ser fundada l'any 1976 i actualment està sota la direcció de M. Rosa Fluvià. En aquest concert s’intercalarà poemes nadalencs i cançons.\nLES BRÜNETTES [+]\nCONCERT | TEATRE PRINCIPAL D’OLOT\nLes Brünettes són un grup vocal femení, originari d’Alemanya, a la recerca de nous terrenys musicals més enllà de la música a cappella. Després del seu gran èxit amb A Women Thing", on homenatjaven les seves heroïnes musicals, el grup encara un projecte dedicat a “ells”: quatre Brünettes, quatre Beatles. Qui millor que aquest grup anglès per posar una base al seu nou repertori vocal? Beatles close-upés l’àlbum amb què recorren la trajectòria dels Beatles, la seves vides i les seves cançons. Un viatge emocionant, sensual i de gran potència que recorre el món que envolta la musicalitat Beatles, des de la senzillesa primerenca i enginyosa fins a les estructures i la instrumentació complexes posteriors. Escenes curtes, diàlegs i clips de pel·lícula ofereixen un marc dramàtic on gaudir del cant vocal. Un espectacle que posa un focus irònic, senzill i reflexiu a la banda de pop més famosa del món.\nTHE TRIBULETTES [+]\nThe Tribulettes és una banda liderada per tres cantants femenines que veuen dels estils soul, fank i jazz, i reivindiquen el so de les dècades daurades de la música afroamericana en ple s. XXI. A part de fer versions dels grans clàssics amb originalitat i frescor, The Tribulettes presenta el seu àlbum Trials and Tribulation, gràcies al qual l’estil de la banda s’ha consolidat amb un conjunt de composicions brillants, eclèctiques i originals. El directe d’aquest grup vocal destaca pels seus arranjaments vocals i una enorme qualitat interpretativa, sumada a grans dosis d’alegria, humor i ganes de fer ballar.\nTALLER VOCAL I PERCUSSIÓ CORPORAL/ SALA EL TORÍN\nRémi Leclerc és el director artístic del grup francès Humanophones i també el facilitador d’aquest taller on el cos esdevindrà un instrument musical per acompanyar el cant vocal. Un taller complet amb treball de ritmes, percussió, polifonia, moviment i beatboxing, amb energia i humor. Amb una base d’anatomia de la dansa i tècnica boby grooves, Leclerc ofereix un taller de tres hores amb un contingut molt variat i dinàmic. La nit del divendres 6 de desembre, Humanophones oferirà un concert al Teatre Principal d’Olot. La percussió corporal és una disciplina present en nombroses tradicions, cultures i folklore de molts països. Una experiència directa al ritme, al tempo a la mètrica i al cant. Vine i anima’t a provar de crear música amb el teu propi cos.\nDe 12 A 14 H - De 16 A 18 H\nBEAT VOICES [+]\nCONCERTS ESPONTÀNIS | CENTRE DE LA CIUTAT\nBeat Voices arriben al festival Veus com un grup a cappella amb molts registres i influències diferents. El directe de Beat Voices presenta un dinamisme que convida tot tipus de públic a viatjar pels seus paisatges musicals. El seu repertori inclou una gran varietat d’arranjaments i composicions originals basades en els artistes Daft Punk o Avicii, entre d’altres, a més de temes propis. És una de les formacions vocals amb més potencial en l’àmbit nacional, actualment. Dins el festival VEUS, Beat Voices actuarà de forma espontània i sorprenent a diferents llocs del centre de la ciutat durant el divendres del festival. Berta Portabella- soprano, Loida Baró- mezzo, Jordi Mujal- tenor, Raimon Bonvehí-baix, David Sorribas- beatbox.\nPRIMERA NADALA DE L’ANY AMB ELENA GADEL [+]\nCONCERT | FIRAL PETIT\nUn any més es convoca les escoles d’Olot i de la comarca a participar en la cantada de Nadal en col·laboració amb l’Escola Municipal de Música Xavier Montsalvatge d’Olot. Albert Carbonell, professor de l’escola, compondrà, com l’any passat, una nadala especial per a aquest dia que cantaran tots els alumnes que hi vulguin participar. L’artista barcelonina Elena Gadel, acompanyarà els nens que participaran a la primera nadala com a veu solista. Gadel és una artista completa que ha treballat per a la televisió i el teatre. El seu estil a cavall entre el pop i el flamenc i la seva veu particular han fet que es consolidi la seva carrera com a cantant. Elena Gadel va ser descoberta el 2002, durant la seva participació en la segona edició del programa de televisió Operación Triunfo.\nAquest és un projecte que va néixer l’octubre del 2012. Es va crear el cor amb l’objectiu d’aprendre la tècnica del cant gòspel, de compartir el sentiment i la joia d’aquest gènere musical.\nEl grup francès Humanophones presenta l’espectacle musical CORPUS, un concert musicalment anatòmic on es dissecciona el ritme i el cant coral. Una proposta en què el cos esdevé un instrument més per crear una atmosfera groove que farà vibrar el públic. Una alquímia innovadora de música tribal, soul, jazz, funk i poesia que barreja percussió corporal i veu en totes les seves formes. Amb aquesta proposta, Humanophones torna a l'essència humana amb un esperit universal, salvatge i alliberador del cor i de la ment. Un espectacle musical que destaca pel seu entusiasme, sensibilitat i complicitat entre els cinc integrants que us conviden a un viatge sonor i visual.\nBCN SOUL CHOIR [+]\nGòspel, black music i funk cantats per un cor format per vint components i dirigits per Karol Green. Barcelona Soul Choir és un cor que s’inicia a finals del 2016, creat i dirigit per la sud- africana Karol Green, i que destaca pel seu repertori gòspel més actual, més black i més funk. Està format per vint cantants que aporten un alt grau de ritme i excel·lència musical al seu directe. Una experiència musical vital i energètica acompanyada per Adri Gonzàlez al piano, Antonio Torres a la bateria i Enric Ez a la guitarra. Karol Green, Adri Gonzàlez i Antonio Torres han unit el seu talent a “KAA” (World Folk Soulful Music): una combinació de les seves experiències com a músics i cantants per produir un espectacle enèrgic, que dona vida a cançons populars de soul i també composicions pròpies. Intèrprets: Àngels Cano, Anna Mora, Ewa Wojciechowska, Maribel Campos, Blanca Renedo, Esmeralda Moral, Sara Escudero, Loli Valenzuela, Alba Linazasoro, Alba Cánovas, Mònica Armada, Mireia Valentí, Arantxa Molina, Helena Villalón, Monica Campillo, Òscar Ferreiro, Broda Nelson, Victor Recoder, Agus Herrera, Javier Carrasco, Àngel Perez, Enric Galindo i Marcel Dalmau. - KAROL GREEN Karol Green, d’origen sud-africà, va començar de solista en una coral d'estil soul als disset anys. La passió i el bagatge musical d';aquesta artista han fet que cada projecte sigui una experiència única i de qualitat. Amb els anys ha anat integrant coneixements en tècnica vocal, ritme, moviment i expressió corporal. Actualment dirigeix les corals Barcelona Soul Choir, Cor Gospel Sant Celoni i Gospelians de Girona, aquest darrer grup conegut per la seva participació en la 1a temporada del concurs de TV3 Oh Happy Day. A més, Karol Green ha engegat la primera jam de gòspel participativa sota el nom de The Gospel Jam de forma anual. Karol Green va participar en el festival Veus 2017 en un dels tallers multitudinaris que ha tingut el festival.\nD’11 A 14 H - DE 16 A 18 H\nTALLER RHYTM&TECHNIQUE&GOSPEL AMB NACHO MELÚS [+]\nNotes el cos que vibra quan escoltes música, i sense adornar-te’n els peus comencen a seguir el ritme? Tens ganes de cantar en grup i no només sentir-te acompanyat per la veu? Rhyth&Technique&Gospel és un taller de cant amb què aprendràs a despertar les infinites possibilitats que té la veu a través de la sonoritat i les harmonies de la música gòspel. Nacho Melús proposa un recorregut per diverses tècniques de percussió corporal, improvisació vocal i amb propostes rítmiques d’origen molt divers. Un repertori de temes que aniran des del funky, al gòspel tradicional, al gòspel contemporani i el gòspel flamenc fusió, passant pel funky, amb temes compostos pel mateix Nacho Melús.\nSEVEN - LA QUARTA PARET [+]\nMINICONCERT | ESCALES DE SANT ESTEVE\nSEVEN és el grup vocal format per a 7 cantants de l'escola d'arts escèniques La quarta paret que interpreten cançons i medleys de musicals clàssic i actuals. 7 veus, emocions i cançons de teatre musical.\nMINICONCERT | PLAÇA MAJOR\nEl cor infantil de l'Escola Pia d'Olot va néixer el curs 17/18 amb la il·lusió de fomentar el cant coral a l’escola i a la ciutat. Aquesta coral està dirigida per Anna Ahumada i Araceli Godina, i interpreta un repertori variat i proper.\nCORFEÓ ENSEMBLE VOCAL [+]\nCorfeó Ensemble Vocal és la nova coral de l’Orfeó Popular Olotí. La inclusiva coral, nascuda el 2018 i conduïda per Araceli Godina, repassa el gènere pop i n’explora d’altres per oferir un repertori fresc i actual.\nAquest cor és una associació privada sense ànim de lucre fundada a Olot l’any 1997 per Joan Asín amb l’objectiu de promocionar el cant coral i diverses activitats musicals a l’entorn d’aquest.\nDÓMISOL SISTER [+]\nLa formació Dómisol Sisters neix el 2011 amb la intenció de recrear, amb arranjaments propis, la música swing dels anys 30, 40 i 50. El 2014, el grup presenta el seu primer disc Get on Board! amb el qual es donen a conèixer i es fan un lloc en el món del swing vocal. Gràcies a la bona acollida del seu treball, dos anys després estrenen el seu segon àlbum Take that Swing!, amb què consoliden la seva posició. El grup vocal valencià, format per tres vocalistes femenines i un septet instrumental, ofereix un directe vibrant, divertit i dinàmic amb temes clàssics i temes propis. El so i la posada en escena fan que aquesta banda aconsegueixi contagiar la seva energia i retornar el públic a l’època daurada del swing. Eduard Marquina al piano, Jaume Guerra al contrabaix i Simene Zanitol a la bateria. Formació de vents: Fede Crespo, Toni Belenguer, Ramón Cardo i Latino Blanco.\nXiula proposa viure, explorar i compartir una bona estona, estimant l’entorn que ens envolta i a aquells que ens acompanyen. “Donem-li una volta al cos” ens parla de valors i emocions, d’allò que ens passa a dins i d’allò que ens passa a fora. Els quatre músics de Xiula ens proposen de viure aventures i experimentar emocions fent un viatge a dins del cos humà. Un espectacle fresc, atrevit, dinàmic i irrepetible amb música, jocs i molt de sentit de l’humor per ballar i compartir. Un espectacle per a grans i petits que no deixarà indiferent a ningú. Amb els seus grans èxits Verdura i Peix, Polls i T’estimo bastant ens faran ballar i no pararem de cantar.\nVEURE EL VÍDEO | CONCERT GRATUÏT


Jo tampoc m'he allunyat mai gaire (en temps sobretot, però tampoc en distància) però estic segura que ho pagaria amb enyorança si ho fes. Però jo tambés sóc una romàntica, amb la majoria de les coses, amb la terra, potser amb la que més.\nJo també amb la terra, Carme, i suposo que la terra inclou en algun moment la llengua.\nI tant que sí, amb la llengua per descomptat... Estimo cada mot i n'enyoro cada un que no puc recordar. Tinc la sensació que inevitablement se'm perden mots sentits i apresos en la infància, per falta d'ús.


Inici > Restaurants > Astelena 148\nIñigo Kalea, 1, Donostia.(Guipúzcoa) Tel: 843 68 70 19\nAste148, arrel basca amb creativitat internacional\nAitor Azurki 27/07/2018\nAquest nou gastrobar dissenyat en homenatge als oficis bascos beu indiscutiblement de la font de la gastronomia tradicional basca. La seva cuina es basa en producte de temporada i tocs de creativitat amb el seu forn brasa Josper per bandera. Això sí, mantenint sempre l'essència basca com els seus emblemàtics pintxos. Amb un equip jove, agradable i professional, la seva meravellosa terrassa al cor de Sant Sebastià és perfecta per gaudir d'uns pintxos i racions elaborades al moment.\nRoba vella i pastís de lluç. Manté dos dels seus clàssics pintxos de tota la vida, els estendards amb el que es va alçar fa dècades com un dels bars donostiarres per excel·lència. Ens referim al mític bar Astelena amb els seus pintxos tradicionals que, malgrat canviar de mans, el nou Aste148 manté la seva ànima amb aquest parell de vaixells insígnia donostiarres per bandera. Però a més, oferta una àmplia carta de pintxos i racions amb base de cuina tradicional basca i picades d'ullet creatives d'altres cultures culinàries. Tradició i modernitat en el cor de Donostia.\nEl seu nom complet és Aste148 i suposa el número següent a l'últim número que figura als balcons de la mítica plaça de la Constitució on es troba el local. De fet, cal destacar que en altre temps aquesta plaça es convertia en plaça de toros provisional per a festes; d'aquí els números de la balconada. "S'ha volgut també mantenir el nom Astelena, perquè el local és un homenatge als oficis tradicionals del País Basc. Està molt ambientat en la gastronomia i cultura basca, amb teles així com lli, perquè el tèxtil basc va tenir molta importància en la indústria del país: els colors de lli representaven diferents oficis, el gruix de cada línia mostrava l'estatus o importància de cada família dins del seu ofici ... En definitiva, és un homenatge al poble basc", explica el cap de Cuina, Alejandro Villegas. No en va, el mateix nombre 148 del nom l'ha pintat amb el seu corresponent tipografia la mateixa persona octogenària que al seu dia va dissenyar i va pintar a mà els números de la plaça de la Constitució. "Vam aconseguir contactar amb ell per mantenir una fidelitat absoluta a la tradició", subratlla.\nInaugurat el 13 de desembre de 2017, els responsables afirmen que Aste148 es basa en un concepte nou: "És un gastrobar més que un restaurant o bar, perquè és l'essència del bar, però realçada la part gastronòmica: es dóna un servei de sala, els cambrers fan un servei de restaurant", explica Villegas. "És un híbrid, un lloc de gastronomia amb servei de barra per pintxos i vins, però també pots reservar i sopar amb els teus entrants, segon plat ...", afegeixen els caps de barra, Jon Arizmendi i Carlos Artaza, a qui els acompanya la cap de Sala, Isabel Minondo. Quatre joves -igual que tot l'equip- de dilatada trajectòria en el sector que els donen un gran valor i importància a la barra i sala. "Vivim molt l'ofici de cambrers o de cuiners. Ens agrada el que fem", apunta Artaza.\nSecció de freds i de calents\nLa seva carta disposa de dos apartats, la de l'oferta freda, elaborada a la mateixa barra, concretament, anomenat 'Txoko Barra', on es prepara tot el fred a l'instant amb el concepte de 'showcooking', és a dir, amb un xef cuinant a la vista de la clientela. D'altra banda, la carta ofereix també la secció de la 'Cuina', que és la calenta. Així mateix, dins de cada un d'ells el comensal podrà gaudir de pintxos o racions.\nEl més representatiu de 'Txoko Barra' és el pastís de lluç, anteriorment citat. "Diuen que està molt bo, igual de ric que el d'abans, però que no és calcat", explica Artaza. Típic de la casa és també el platet de bonítol, bitxos i anxoves; de tota la vida. Pel que fa a racions es refereix, "la més reeixida és la burrata italiana amb cecina de Lleó, de primera qualitat que, a més, no trobes en qualsevol costat", afegeix el cap de Cuina. Sense oblidar les racions de foie micuit i el salmó curat a casa. Finalment, destacar també el pintxo de steak tàrtar de pressa ibèrica; "Estan agradant moltíssim".\nRespecte a la seva oferta en calents, Aste148 ha confeccionat la seva pròpia versió de truita de roba vella que tant èxit tenia a l'antic Astelena. No podia faltar el musclo tigre, ni l'arròs o el filet, que canvien de guarnició segons el producte de temporada. Però, per sobre de tot, la ració calenta estrella és, sens dubte, el pop a la brasa.\n"Tenim un forn Josper que dóna un gust espectacular", explica el xef. Com a exemple, la seva txuleta a la brasa. "Surt brutal pel forn i per la matèria primera". El tall de carn americà de nom T-Bone al forn, per exemple, és una altra de les seves delícies. Només disposen, a més, de quatre peces per setmana; i ja hi ha qui les reserva per endavant.\nFores de carta: sempre novetats\n"Sóc de canviar aquestes creacions setmanalment, perquè els elaborem amb productes de temporada o per iniciativa meva, que em sol venir de gust elaborar. Són, a més, quantitats limitades", apunta Villegas. Es tracta, en concret, dels plats que confeccionen en cuina i que no es troben dins de la carta per la seva immediatesa i temporalitat. "A la clientela li encanta, perquè sempre té alguna cosa nova com, per exemple, costella a baixa temperatura, tac de cochinita pibil o cambres de xai de llet. Jo com sóc mexicà, intento tenir alguna creació del meu país", diu Villegas.\nArribats a les postres, sempre s'ofereixen tres o algun fora de carta. Tots elaborats per ells. Destaquen el carrot cake així com el seu pastís de formatge amb maduixa. Com fora de carta, per exemple, una crema de llimona o Birramisú, elaborat amb cervesa negra. Tot això elaborat a la cuina oberta, ja que té un finestral pel qual qualsevol pot veure l'equip treballant. "Això dóna molta confiança a la clientela, perquè que es pugui veure el que s'està fent al moment", indica Villegas.\nEl disseny és un altre dels aspectes que cuiden al detall i manté l'arrel basca és fonamental. "És un lloc acollidor que inspira tradició, però sense caure en tòpics ni en el folklòric. La decoració en alguns punts és diferent, amb un capgròs al sostre o la taula de la cuina; tots els diumenges, per exemple, de dotze a dos, sonen temes del cantant popular basc Mikel Laboa. Tot està cuidat al mínim detall, tot té un perquè", explica Artaza.\nEl local es compon de nou taules per a 24 comensals i no cal dir de la terrassa, també cuidada al detall, ja que les seves onze taules i cadires -de fusta i de disseny- han estat escollides per a això concretament. "És com si fos un restaurant, on la gent ve a menjar el seu Txuleta o pop amb tovallons prenent el sol". Tot això en plena plaça de la Constitució, a l'antiga plaça consistorial de Donostia; concretament, en ple cor d'una de les capitals mundials de la gastronomia.


20 de noviembre de 2015\t/ Branding, Comunicación externa, Identidad corporativa, Marketing, Publicidad\t/ 0 comment / by admin\nEntenem que una campanya publicitària és un pla de publicitat que té per resultat una sèrie d’anuncis, diferents però relacionats entre sí, que apareixen en diversos mitjans durant un període determinat. Així dons es tracta d’un pla a curt termini, però que cal dissenyar de forma estratègica per aconseguir uns objectius. Avui volem visibilitzar el procés d’elaboració d’una campanya a partir d’un exemple que podeu trobar aquests dies al carrer: la campanya de llançament del catàleg de Nadal i de Reis de Gasco Joguines.\nTreballar amb un client regularment suposa moltes avantatges, tant per al client com per a l’agència, ja que tots dos es beneficien de la mútua coneixença. El client es beneficia del previ coneixement per part de l’estudi de la marca i de tots els valors que van lligats a ella, i per a l’agència és molt positiu que el client conegui la metodologia de treball i aporti informació precisa, els inputs necessaris per començar a treballar.\nEn el cas de Gasco es dóna aquesta circumstància, i per tant el desenvolupament de les diferents campanyes que portem a terme al cap de l’any són un exemple de bona comunicació, coordinació, i perquè no dir-ho, d’estalvi d’un bé molt preuat que es diu temps. Començant pel briefing, l’equip de Gasco ens aporta un document de treball amb tota la informació que necessitem per posar en marxa el mecanisme de la creativitat: La definició dels objectius, un anàlisi DAFO específic per a la campanya, la descripció del públic i l’àmbit geogràfic, i entre d’altres informacions d’utilitat, els mitjans i suports proposats per a la difusió, sobre els que també donem suport i assessorament per ser on intervenim més directament.\nAmb tota aquesta informació, en el brainstorming apareixen diferents idees i propostes per representar-les. Un dels reptes és aconseguir idees noves, ja que el fet de treballar durant un llarg període de temps amb un client, comporta descartar algunes idees que serien positives per a la campanya, però que s’assemblen en algun aspecte a idees ja desenvolupades en accions anteriors. En el brainstorming poden arribar a sortir idees molt variades, però amb un branding desenvolupat de forma sòlida, tenim un coixí que ens permet fer algun salt una mica arriscat, sense perdre de vista en cap moment la identitat de la marca.\nEn aquest cas finalment, entre diferents propostes, la imatge que es va considerar més adequada per representar l’eslògan “i tu… què demanes?” va ser una de les més senzilles: una pluja d’estels “personalitzada” en un cel del blau corporatiu.\nUn cop escollida la proposta, la fase de proves es va realitzar amb l’objectiu d’aconseguir un seguit de sensacions, relacionades òbviament amb la temàtica nadalenca, però sobretot amb la intenció de representar un intangible, una emoció: la il·lusió. La dels nens i nenes que esperen els regals, i la dels pares i mares que desitgen veure la cara que posen en obrir-los. Per altra banda, havíem de tenir en compte la varietat de formats als que hauríem d’adaptar-la, per tant havíem de crear una combinació d’elements dinàmica i flexible.\nA través de diferents efectes i sobretot fent un exercici de composició, vam aconseguir una imatge que, donant molt protagonisme a l’eslògan, l’embolcallava de l’ambient que buscàvem pel fort contrast entre el to del fons i la lluminositat dels estels, suavitzat pels efectes degradats. Vam intentar aconseguir la justa mesura entre la calma de la nit i el moviment del ritme ascendent de les estrelles.\nI finalment teníem diferents elements en una imatge suficientment mal·leables per adaptar-se a diferents formats.\nEl resultat d’aquest procés el podeu trobar aquests dies en publicitat exterior i online: Tanques publicitàries, mupis, peces per a les botigues Gasco, a la botiga online, a les xarxes socials… Com és lògic, la de Nadal és la campanya forta de Gasco Joguines, així que encara estan per arribar més peces, i algunes sorpreses que anireu descobrint. Tal com apuntàvem al principi, malgrat tenir una durada limitada, en aquest tram de la campanya ja hem aconseguit una àmplia visibilitat.\nTags: campaña, diseño, Gasco, Identitat corporativa, Publicidad, Visibilidad


El Projecte d’Especialització i Competitivitat Territorial de les Indústries Culturals i Creatives de Girona i el seu entorn territorial (PECT ICC) organitza en col·laboració amb la residència Faberllull de l’Institut Ramon Llull i l’Escola Universitària ERAM de Girona, una conversa entre els guionistes residents de l’estada d’escriptura de guions de llargmetratge cinematogràfic de la Faberllull; Natàlia Boadas, Irene Moray, Carlos Villafaina, Victor Sala i Sara Gutiérrez i, l’alumnat de l’assignatura de Redacció i desenvolupament de guió, del 3r curs del Grau en Comunicació Audiovisual i Multimèdia de l’Escola Universitària ERAM de Girona.\nL’activitat es desenvoluparà en format virtual i està dirigida a guionistes de cinema que vulguin conèixer de la mà d’alguns dels guionistes emergents més talentosos de Catalunya quins són els mètodes i processos creatius que apliquen per a l’escriptura d’un guió i quines eines i recursos utilitzen durant aquesta fase de creació d’una obra cinematogràfica.\nLa Natàlia Boadas, coguionista de la sèrie Les de l’hoquei, la Irene Moray, guionista i directora del curtmetratge Suc de Síndria amb un Premi Gaudí i un Premi Goya, la Sara Gutiérrez, coguionista i directora de la pel·lícula Yo la Busco, en Carlos Villafaina, amb una nominació a Millor Curtmetratge en els Premis Gaudí per Silencio por favor i en Victor Sala, codirector del Serializados Fest ens acompanyaran en aquesta taula rodona per compartir-nos la seva experiència professional i els reptes amb els quals es troben durant l’escriptura d’un guió cinematogràfic.\n10.10 h Presentació de les línies d’ajuda pels professionals del sector audiovisual de l’Institut Ramon Llull\nSusana Millet. Coordinadora de Cinema de l’I.R.L.\n10.13 h Presentació de la residència Faberllull d’Olot i de l’estada d’escriptura de guions de llargmetratge cinematogràfic\nPepa Pasamón. Responsable de continguts de la Faberllull d’Olot.\n10.15 h Conversa entre els guionistes residents de la Faberllull, Natàlia Boadas, Irene Moray, Carlos Villafaina, Victor Sala i Sara Gutiérrez i l’alumnat de l’Escola Universitària ERAM\nModerat per Carlota Gómez, coordinadora de l’àmbit audiovisual del PECT - Indústries Culturals i Creatives de Girona i entorn territorial\n11.15 h Fi de l‘activitat\nPer assistir en aquesta xerrada caldrà inscriure’s prèviament. Les places són limitades.\nPer inscriure’s a l’activitat, clica aquí.\nActivitat desenvolupada en el marc de l’actuació 5 del PECT Indústries Culturals i Creatives de Girona i el seu entorn territorial, projecte cofinançat en un 50% pel Fons Europeu de Desenvolupament Regional (FEDER) de la Unió Europea, en el marc del Programa operatiu FEDER de Catalunya 2014-2020 i en un 25 % per la Diputació de Girona


Holiday home Fløden Glesborg XI Glesborg Dinamarca - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Glesborg, no busqui més enllà de Holiday home Fløden Glesborg XI. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Fløden Glesborg XI és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, TV satèl•lit/cable per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, sauna. Holiday home Fløden Glesborg XI és la vostra destinació si buscau allotjament de qualitat a Glesborg.


Bob Pop: "Soc molt crític amb la comunitat gai d'abans"\nEntrevistem el guionista i escriptor Bob Pop, que debuta en la ficció amb la sèrie autobiogràfica 'Maricón perdido', que es pot veure al canal TNT\nÀrtic | dimarts, 29 de juny del 2021, a les 11.57\nEl multifacètic Bob Pop s’ha estrenat com a guionista de ficció amb ‘Maricón perdido’, una sèrie del canal TNT que repassa la seva vida. En el Dia Internacional de l’Orgull LGBTI, parlem amb ell de la seva vida i d’aquesta sèrie.\nGala l’Orgull, des de la Sala Apolo\nEntre descampats i lectures\nEn Roberto Enríquez és un nen tímid del Madrid dels primers 80 que llegeix ‘El retrat de Dorian Gray’, té una relació tensa amb la seva mare i viu un infern amb el seu pare. Un dia, el Roberto serà el Bob Pop, però ara mateix és un dels molts preadolescents que es qüestiona els cànons d’identitat sexual en una societat que surt del franquisme i esclata amb la Movida.\nUns anys més tard, el Roberto és un jove que estudia a la universitat, s’obre al sexe amb desconeguts en descampats i pateix un trauma terrible. Això sí, al mateix temps s’inventa una identitat i una història per a cada relació sexual, i aquesta capacitat de fabular l’ajudarà a sortir ben parat d’una època molt estimulant, però també molt convulsa.\nEn l’actualitat, el Bob Pop és un guionista que ha rebut una trucada: li ofereixen fer una sèrie de televisió, de ficció, sobre la seva pròpia vida. Al principi, el que un dia va ser el Roberto els engega, però més tard s’ho repensa: pot ser una bona manera, si no d’exorcitzar els dimonis del passat, sí de repensar la seva vida a través de la ficció i, potser, servir de referència als Robertos preadolescents del 2021.\n“En un principi jo creia que Roberto Enríquez era el novel·lista seriós, el senyor intel·lectual i Bob Pop era com la vedet. I va arribar un moment en què vaig dir: “Quina ximpleria estic fent, si soc jo tota l’estona”. En realitat tot això em conté i Bob Pop és més ràpid, és més fàcil, és un palíndrom, funciona bé… Per tant, em vaig quedar amb Bob Pop i segeuixo sent Roberto Enríquez. No és que la gent em digui Roberto pel carrer i no em giri, no. Em segueixo girant però m’agrada tenir aquesta cosa com de vedet antiga, de nom artístic. És que la gent ja no té noms artístics i és preciós!”\nAmb tot plegat, neix ‘Maricón perdido’, una sèrie que no defuig els mals moments, les situacions terrorífiques i els traumes de joventut, però que també sap encarar amb honestedat els propis errors i posar llum en aquelles figures que han estat significatives per a Bob Pop.\n“A mi m’obsessiona que em malinterpretin. Llavors aquí… si creuen que em coneixen millor, és veritat. O sigui, no és la sensació de “la gent creu que em coneix millor però en realitat això és només una obra de ficció, no soc jo…” No, aquí estic jo. Per tant, si algú creu conèixer-me millor, és veritat, em coneix millor. I també molts pregunteu: “No et fa por exposar-te tant?” I és que jo sempre dic el mateix: exposar-se, per mi, no és perillós. Perquè si no t’exposes no t’abracen, no t’estimen, no s’apropen.”\nUn retrat d’una època i d’una generació que va fer de pont entre la clandestinitat de la dictadura i l’Orgull del segle XXI. La sèrie es pot veure al canal TNT, disponible en plataformes com Movistar+ o Vodafone TV.\nL’orgull d’en Bob Pop\nEl madrileny Roberto Enríquez ha estat crític de televisió, expert en moda, bloguer, guionista, tuitaire de guàrdia i escriptor i, amb tantes coses al seu currículum, s’ha hagut de buscar un alter ego amb qui repartir-se la feina: el Bob Pop. Nascut en el blog Qué trabajos nos manda el Señor, el Bob s’ha convertit en presència habitual tant en la premsa escrita com en mitjans radiofònics i televisius de tot l’estat, en què ha combinat l’humor incisiu amb la reflexió pertinent i a vegades impertinent i l’activisme LGBTQI+.\n“Fa 30 anys parlàvem de la “comunitat gai”, el “col·lectiu gai”. I jo crec que hi ha una cosa molt interessant en l’avançament, i és que ara som el col·leciu LGTBIQ+. És a dir, hem ampliat, encara que a la gent li facin gràcia tantes sigles, quantes més sigles significa que hi ha més gent que s’inclou en això. I crec que hem millorat moltíssim, en part gràcies a esdeveniments com l’Orgull crític que han posat en solfa aquestes coses.\nPerò, quan era el “col·lectiu gai”, eren homes blancs, gais, de classe mitjana, mitjana-alta, que imposaven al final un model capitalista que no tenia res a veure amb el que volíem i que no era solidari, ni tan sols en l’època més dura de la pandèmia del VIH/sida, que va ser molt dura, ni tan sols llavors vam ser prou solidaris ni lluitadors. Llavors, en aquest sentit soc molt crític amb el que era abans i vull celebrar amb què ens estem convertint ara.”\nTot això, mentre ens convidava a compartir amb ell tot de ‘dies aliens’, i en concret un ‘dimecres de gener’ poblat d’individus que, si no eren avorrits, com a mínim eren una mica ‘mansos’. Ara, el Bob ens convida a capbussar-nos en la seva infantesa, una època en què, malauradament, es devia sentir dir allò de ‘Maricón perdido’. L’excusa perfecta per convidar-lo avui al nostre sofà, amb orgull i amb la convicció que passarem una bona estona.\n7 museus de la ciutat, amb l’Orgull LGTBI\nBonitx: “Barcelona s’està obrint, però queda feina per fer”\nPersonaje Personaje, travesti i psicòloga\nGrec 2021: Espectacle sencer ‘Carrer Robadors’\nÀrtic: El nou cosmos de la restauració\nÀrtic: Una cosa estranya camí del Grec\nMiguel Gallardo: “L’humor et salva de tot”


El líder d’Unides Podem manifesta que no serà l’excusa perquè no hi hagi un govern de coalició d’esquerres\nPablo Iglesias va compartir el vídeo sobre la seva renúncia a les xarxes socials.\nActualitzada 20/07/2019 a les 07:39\nEl líder d’Unides Podem, Pablo Iglesias, va anunciar ahir mitjançant un vídeo publicat a les xarxes socials la renúncia a ser ministre per permetre la coalició amb els socialistes i facilitar la investidura del candidat a president del govern espanyol, Pedro Sánchez. “El PSOE diu que l’únic escull que evita aquest govern sóc jo. He estat reflexionant aquests dies i no seré l’excusa perquè el PSOE eviti aquest govern de coalició”, va manifestar Iglesias. “Espanya necessita ja un govern de coalició d’esquerres que assumeixi que els drets socials han de ser l’eix de govern”, va afegir Iglesias al vídeo. Tot i que aquest gest obre la porta a un govern de coalició d’esquerres, encara queda la necessària negociació, amb noms inclosos, que tots dos partits hauran d'afrontar. A canvi de la renúncia d’Iglesias, qui Sánchez va vetar ahir i que va considerar el “principal escull” per a formar la coalició, el líder de Podem va demanar que no hi hagués cap més vet i poder escollir ell mateix els membres del seu partit presents al futur executiu.\nEls socialistes van respondre a Iglesias assegurant que Sánchez “escoltarà les propostes” que li pugui fer Unides Podem, però avisant també que és el president qui decidirà l’equip “sense vets ni imposicions”, van subratllar des del PSOE, un partit que aposta per començar la negociació pels continguts.\nEl gest d’Iglesias ha canviat la situació d’una negociació que semblava morta, amb el líder d’Unides Podem obstinat a ser ministre del futur gabinet i el president del Govern en funcions amb la intenció que Iglesias no ho fos. Iglesias va reclamar a més una representació del seu partit al Govern “proporcional als vots”, encara que fonts d’Unides Podem aclarien després que la proporció que volen no és tant literal, en nombre de ministeris, sinó en tasques executives, i posen com a exemple un possible ministeri social amb moltes competències i un sol titular. Iglesias va destacar que “lògicament” ha de ser Unides Podem que digui els noms de les persones que han d'estar al pròxim executiu. Des del PSOE aquesta exigència l’han rebut amb reserves. El partit socialista va insistir que el president en funcions i candidat a la investidura “escoltarà les propostes” que li faci Unides Podem però “decidirà l’equip”, en línia amb el que han recordat en aquests dies passats tant Sánchez com ministres i dirigents del partit. Les fonts de Ferraz insistien en la idea que és el programa el primer que cal negociar. També fonts d’Unides Podem admetien que cal començar a parlar ja de polítiques i mesures, i recalcaven que esperen que els socialistes no posin més vets de noms sobre la taula, perquè això suposaria, diuen, que el PSOE en realitat no vol la coalició.\nNo hi ha constància encara, en qualsevol cas, que s'hagi convocat una reunió dels equips de tots dos partits, que si inicien la negociació hauran de cuitar, perquè el debat d’investidura comença dilluns que ve amb el discurs de Pedro Sánchez, amb la primera votació dimarts i la segona dijous. A més, encara que el PSOE i Unides Podem acabin arribant a un acord, continuen necessitant més vots per a la investidura de Pedro Sánchez, entre d’altres els dels independentistes catalans. ERC ja ha dit que està oberta a abstenir-se en la investidura si acaba cristal·litzant un pacte entre el PSOE i Unides Podem.


Un excònsol espanyol estira de la manta i assenyala que Borrell li donava "ordres inconstitucionals" Un excònsol espanyol estira de la manta i assenyala que Borrell li donava "ordres inconstitucionals"\nUn excònsol espanyol estira de la manta i assenyala que Borrell li donava “ordres inconstitucionals”\nL'excònsol espanyol a Edimburg cessat per Borrell assegura que mai va fer "res sense ordres" del ministeri\nL’excònsol espanyol a Edimburg, Miguel Àngel Vecino, que va ser destituït pel ministre d’Exteriors, Josep Borrell, ha assegurat que mai va fer “res sense ordres” del seu gabinet. Vecino ha confirmat que va enviar un missatge acusant el ministre de donar-li “ordres inconstitucionals”, com publica Voz Pópuli, però s’ha negat a entrar en detall perquè ha interposat una demanda als tribunals pel cessament. “S’han portat molt malament amb mi”, ha dit en declaracions a l’ACN. Vecino ha justificat que presenta el recurs judicial per defensar “el seu honor” que “el ministeri ha deixat pels terres”.\n“No tinc res a amagar”, ha assegurat, remarcant que té proves per defensar que va complir ordres del ministeri.\nEl Ministeri d’Exteriors va cessar al juny cònsol general espanyol a Edimburg, després que Vecino afirmés en una carta que si Escòcia assolia la independència, no hauria “d’esperar a la cua” per tornar a la Unió Europea (UE). La missiva es va publicar a ‘The National’ i en ella el fins ara cònsol expressava la seva opinió, en la línia de la del ministre d’Exteriors en funcions, Josep Borrell, que va dir que en cas d’acord entre Londres i Edimburg per fer un referèndum, Madrid reconeixeria la nova Escòcia independent perquè no voldria ser “més papista que el papa”.\nVecino anava més enllà en negar que, després, i des de fora de la UE, una Escòcia independent s’hagués de posar “a la cua”, per darrere d’estats com Turquia o Sèrbia. “L’entrada a la UE no depèn de cap manera d’esperar en una cua”, assegurava el cònsol a la carta.


UMH - COOPERACIÓ AL DESENVOLUPAMENT\nVisitants: COOPERACIÓ AL DESENVOLUPAMENT\nMatèria: COOPERACIÓ AL DESENVOLUPAMENT\nAquesta Assignatura pretén abordar, des d'una perspectiva panoràmica i diacrònica, el coneixement tècnic dels orígens, mitjans i instruments de les polítiques de cooperació al desenvolupament en el món, des dels seus inicis històrics fins a l'actualitat. Per a això, s'estudiaran les institucions internacionals amb competències en aquestes matèries així com les pràctiques i intervencions internacionals més destacades. Un apartat especial l'ocuparà l'estudi d'Espanya com a país donant, rellevant per l'evolució particular que ha experimentat el nostre país en aquesta matèria, però també pel seu dinamisme, per la multiplicitat d'agents implicats, així com pels avanços doctrinals, organitzatius i instrumentals que Espanya ha experimentat en els últims anys. Per a disposar d'un coneixement tècnic precís, s'analitzaran els instruments més rellevants i les seues diferents repercussions des de la perspectiva del desenvolupament, al costat d'un acostament als projectes de cooperació al desenvolupament. Per a finalitzar, s'abordaran un conjunt d'àmbits específics de la cooperació, destacant les polítiques de gènere, salut, educació, drets humans i medi ambient. Per a això, l'assignatura abordarà les següents matèries: -Concepte i evolució històrica de la Cooperació al Desenvolupament (4 ECTS): Cooperació Bilateral i Multilateral. Cooperació Sud-Sud. Sistema espanyol de cooperació al desenvolupament: Cooperació descentralitzada. Paper CCAA i agents municipals. Les ONGD i el seu paper com a agents de cooperació al desenvolupament. -Instruments de la Cooperació Internacional (4 ECTS): Introducció als projectes de la Cooperació al Desenvolupament (EML). Altres instruments: suport pressupostari, condonació del deute, SWAP, etc. -Àmbits específics de la Cooperació (4 ECTS): Salut i Desenvolupament. Educació per al Desenvolupament. Cooperació i Gènere. Drets Humans i desenvolupament. Medi ambient i desenvolupament. Tecnologia\nÉs capaç d'aplicar els coneixements adquirits i de resoldre problemes en entorns nous o poc coneguts dins de contextos més amplis (o multidisciplinars) relacionats amb l'especialitat de Cooperació al Desenvolupament.\nSap analitzar des d'una perspectiva global els problemes de la cooperació al Desenvolupament.\nÉs capaç d'inserir-se en les estratègies de cooperació internacional i posar en marxa amb èxit acciones coherents amb un model de desenvolupament humà sostenible.\nEstà preparat per a participar en organismes públics i privats (amb ànim de lucre i sense ànim de lucre), de caràcter nacional i internacional i dur a terme amb èxit la gestió de polítiques públiques coherents amb un model de desenvolupament humà sostenible.


La Conselleria d'Educació no farà cas de la petició del Consell Escolar d'ajornar la LOMQE a Secundària\nEl màxim òrgan consultiu ha acordat aquest dimecres, per 17 vots a favor i 12 en contra, rebutjar els decrets de currículums que tramita Educació pel “caos organitzatiu” que suposaran\n5 min. Palma 01/04/2015 21:00\n260x366 Les entitats de la comunitat educativa, aquest dimecres després del ple del CEIB. Les entitats de la comunitat educativa, aquest dimecres després del ple del CEIB.\nLa Conselleria d'Educació no pensa canviar els seus plans pel que fa a la tramitació dels decrets de currículums de la LOMQE, tot i que el màxim òrgan consultiu en matèria d'ensenyament, el Consell Escolar de les Illes Balears, ha acordat avui per majoria demanar l'ajornament de l'aplicació de la LOMQE a ESO i Batxillerat pel “caos organitzatiu” que suposarà.\nEl dictamen del Consell Escolar de les Illes Balears és preceptiu, però no vinculant. “Esperem que la Conselleria d'Educació en faci cas, feim un crit a la sensatesa”, deia el representant de les associacions de pares i mares, Vicenç Rodrigo, a la sortida de la votació.\nEmperò des de la Conselleria d'Educació pensen “continuar els tràmits”, així com “estava marcat en el full de ruta”; és a dir, esperar l'informe dels serveis jurídics de la Conselleria, donar-ne trasllat al Consell Consultiu i, finalment, aprovar-se en el Consell de Govern, tot i els informes desfavorables.\nDes del Govern consideren que la votació del ple del Consell Escolar “ha quedat bastant repartida, com era previsible”, tot i que l'informe que sol·licita retardar la implantació de la LOMQE ha aconseguit 17 vots de la majoria dels representants de la comunitat educativa, des dels sindicats fins als representants de les famílies a les patronals de l'ensenyament privat i concertat, a més del representant del Consell Insular de Formentera, enfront dels 12 vots contraris, dels representants de l'Administració.\n“Més enllà d'interpretacions ideològiques, els 17 consellers escolars que han donat suport a l'ajornament dels currículums han valorat de manera responsable que el temps i les formes d'aquesta Conselleria no eren adequats”, ha manifestat després del ple el president de FAPA Mallorca, Vicenç Rodrigo, encarregat de defensar l'informe alternatiu a l'oficial i que ha aconseguit el suport dels consellers de la UIB, STEI, FE-CCOO, FETE-UGT, les cooperatives d'ensenyament, ANPE, USO, el Col·legi de Doctors i Llicenciats, Escola Catòlica, Coapa i la Confederació d'associacions de famílies d'Escola Catòlica (Confaecib).\nConsideren que “no hi ha hagut temps a bastament per a un estudi adequat i suficient” per aplicar la LOMQE a Secundària i Batxillerat sense que hi hagi conseqüències sobre els alumnes, docents i centres en general. I posen com a exemple per demostrar la urgència de la Conselleria d'Educació el termini de només set dies per presentar al·legacions a les dues ordres i dos decrets i els desenvolupaments curriculars de 76 matèries d'ESO i Batxillerat, “aproximadament 2.000 pàgines de documentació”, i el termini de nou dies donat als consellers del Consell Escolar de les Illes Balears per estudiar els documents.\n“Algú podria pensar que l’Administració vol evitar-ne una anàlisi adequada i suficient i que l’acte administratiu que es planteja és de contingut impossible, fet que en provocaria la nul·litat de ple dret”, d'acord amb l'article 62.1 de la Llei de procediment administratiu, diu l'informe aprovat.\nTornar a iniciar el procés de consulta\nMés enllà de l'ajornament de la LOMQE, el que ha aprovat avui el Consell Escolar és també sol·licitar a la Conselleria d'Educació que torni a iniciar el procés de consulta a la comunitat educativa atorgant terminis “ordinaris i suficients”; que qualsevol aprovació de normativa es comuniqui als centres amb un termini mínim de quatre mesos abans que acabi el curs per facilitar la planificació del curs següent als centres; i que la Conselleria remeti la planificació concreta de les mesures i serveis per fer front a l'activació de la LOMQE a Secundària i Batxillerat.\nEls directors diuen que no poden planificar el curs següent\nEl cas és que, tot i la urgència de la Conselleria per aprovar la normativa que empari el desplegament de la LOMQE a Secundària i Batxillerat a partir del curs que ve, a punt d'encetar la recta final del curs, els centres educatius viuen –un any més– la incertesa de no saber com han de planificar el que ve. “El 13 d'abril començarà el procés d'escolarització a l'Educació Secundària sense que els centres puguin informar adequadament les famílies sobre l'organització i horari de les matèries en els nivells en què s'implantarà la LOMQE (1r, 3r d'ESO i 1r de Batxillerat)”, ha denunciat aquest dimecres la Federació d'Associacions de Directors de Secundària de les Illes Balears (FADESIB).\nEls directors apunten que la petició del Consell Escolar és la mateixa que han fet ells reiteradament: l'ajornament de la implantació. I lamenten que l'organització del proper curs “s'està fent de manera improvisada, a partir d'esborranys de normativa subjectes a canvis i a informes negatius, i sense el temps suficient perquè els centres puguem reflexionar i planificar adequadament el proper curs, tant pel que fa a l'oferta i horari de les matèries com a les plantilles de professorat”. Per això, adverteixen les famílies que la informació que els poden donar és “provisional i inexacta”, i titllen la Conselleria “d'irresponsable” per ignorar les peticions d'ajornament a favor d'un “asserenat debat pedagògic i organitzatiu”.\nDemanen la dimissió de Riera\nDes de MÉS, el diputat Nel Martí ha afirmat que la consellera Núria Riera té dues opcions: “O fa cas al Consell Escolar, o si no, hauria de dimitir”. Els ecosobiranistes consideren que “no es pot gestionar contra tot i contra tothom”.\nDes del PSIB-PSOE, creuen que “Riera ha d'escoltar la comunitat educativa i seguir els criteris que aquesta ha marcat per votació”. Els socialistes creuen que el Govern “té ara una oportunitat única per començar a escoltar el criteri professional de la comunitat educativa i no fer un nyap amb l'aplicació de la LOMQE, així com va ser el TIL”.


3 minuts per setmana: de març 2008\nLlarga vida a les presentacions de diapositives\nEn empreses, organitzacions, escoles i fins i tot a nivell personal, és fan sovint presentacions de diapositives amb les quals s'acompanya una xerrada, un curs o l'exposició d'uns resultats.\nLes presentacions, si estan ben fetes, poden ser molt interessants ja que permeten resumir de forma molt visual i clara les idees més interessants d'una xerrada. Però per desgràcia aquest documents es fan servir un sol cop i després es perden dins les carpetes de l'ordinador per sempre més. Però tot canvia, així que ara tenim l'oportunitat de donar llarga vida a les presentacions de diapositives, gràcies a SlideShare.\nSlideShare és un servei d'Internet en el qual s'emmagatzemen i etiqueten milers de presentacions de diapositives sobre qualsevol temàtica imaginable. Aquest servei permet:\nveure les presentacions que altra gent ha fet sobre un tema que ens interessa, i que ens pot servir d'inspiració per preparar la nostra.\nDescobrir nous enfocaments, noves formes d'explicar-se i d'organitzar una xerrada o un curs.\nPer altra banda nosaltres també podem publicar les nostres diapositives i:\ndeixar-les a disposició de les persones que han assistit a la xerrada.\nPublicar-les en obert per a tothom i contribuir a compartir coneixement amb els altres usuaris de SlideShare.\nSlideShare és un servei molt recomanable, els usuaris habituals acaben intercanviant presentacions amb altres persones que treballen en camps professionals afins i que d'una altra manera potser no s'haurien trobat mai.\nÚs convidem a descobrir SlideShare i passar-hi uns minuts buscant i remenant entre els milers de presentacions que hi ha.\nTres exemples de continguts que trobareu a SlideShare:\nTotes les presentacions etiquetades amb el terme "ecomonia"\nTotes les presentacions etiquetatdes amb el terme "literatura"\nLes presentacions d'Enraona a SlideShare\nPublicat per Bernadette a 10:08 Cap comentari:\nEtiquetes de comentaris: Compartir, Internet i jo, navegació web, petites eines\nNúvols d'etiquetes, una nova forma de classificar.\nOrdenar continguts i classificar-los bé: un problema realment difícil de resoldre. En l'ordenació d'informació cada persona aplica el seu propi criteri i utilitza uns termes determinats per anomenar els seus continguts, és realment difícil que ens posem d'acord.\nAmb l'intent d'aportar una nova via per resoldre aquest problema, a Internet cada cop són més habituals els núvols d'etiquetes. Quan es publica algun document a Internet, un article d'un bloc, una fotografia, un vídeo... s'etiqueta amb una sèrie de paraules clau, tantes com es vulgui. Les paraules clau s'acumulen en grups, quan es clica damunt d'una de les paraules s'accedeix a tots els documents vinculats a aquella paraula.\nEn algunes aplicacions és habitual agrupar les etiquetes en núvols i donar-los diferents mides i intensitat, depenent del nombre de vegades que s'han utilitzat en l'etiquetació de documents. Sembla una forma estranya i poc ordenada de classificar documents, però resulta força efectiva, ja que respon a la sentència: L'objectiu és trobar i no pas ordenar".\nPodeu trobar algun exemple de núvol d'etiquetes:\nEn l'etiquetatge de Flickr\nA la Vikipèdia, per explicar el web 2.0\nA Del.icio.us, per mostrar el enllaços més populars\nEn molts blocs, comunitats socials, aplicacions per compartir fotos, videos, webs...\nPer cert, en anglès les etiquetes s'anomenen tag i és amb aquest terme com sovint s'anomenen les etiquetes a Internet.\nPublicat per Bernadette a 10:39 1 comentari:\nEtiquetes de comentaris: blogs, etiquetes, Internet i jo, simplicitat\nAplicacions portables: l'oficina a la butxaca.\nUs imagineu la seguretat de sortir de l'oficina a fer una presentació i portar en un llapis USB l'arxiu de la presentació i tot el programa sencer i autònom per a veure-la? No dependríem de si allà on anem tenen instal·lat i configurat el programari adequat, i ens pot estalviar de prendre tot el nostre ordinador portàtil.\nLa solució són les aplicacions portables. El divendres passat ja vam parlar d'una aplicació que pot funcionar en qualsevol dispositiu de memòria portàtil (llapis USB, reproductor d'MP3...). Si la idea us va agradar, avui us proposem que visiteu el web PortableApps, un gran magatzem de programes portables.\nPortableApps és una comunitat dedicada al desenvolupament i difusió d'aquest tipus d'aplicacions. Tots els programes que trobareu aquí comparteixen els següents punts:\nEs poden fer funcionar en qualsevol dispositiu: un llapis USB, un reproductor d'MP3, un telèfon mòbil amb memòria, una càmera de fotos... i un ordinador també es clar!\nNo necessiten cap altre programari extra. Es descarrega el programa d'Internet, s'instal·la en una unitat mòbil i a funcionar. No altera el sistema operatiu.\nSón programes gratuïts i lliures. Ja vam parlar dels avantatges del programari lliure en aquest article, recordeu?\nAl repositori trobarem aplicacions per a multitud de propòsits: agendes, antivirus, paquets ofimàtics, jocs, gestors de contrasenyes... Amb aquest sistema tot pot viatjar amb nosaltres. Llegiu aquí més raons per fer-les servir.\nPublicat per Anònim a 10:13 2 comentaris:\nEtiquetes de comentaris: petites eines, programari lliure, tecnologia i empresa


Com un mantra? – Capvespre\nCom un mantra?\nPosted By: Jaume 8 octubre, 2020\nLa devoció al rosari s’ha perdut força tot i que en les parròquies sol resar-se cada tarda en grup, i que el sant pare l’elogiï, el fomenti i fins hi hagi afegit una quarta part, encara que he sentit dir a algunes persones que era una pregària tonta, per monòtona i no enendre les jaculatòries en llatí.\nJo fa temps que no el reso, ho vaig fer molt de temps i el valoro malgrat que avui l’estil modern, les presses i la manera de relacionar-nos ha canviat molt. És més: diria que el rosari és una forma de resar intel·ligent, adaptada sobretot a la gent senzilla. Gira entorn de tres misteris que resumeixen la vida de Jesús. Els misteris de goig, en els quals es contempla el naixement i infància de Jesús, els de dolor, sobre la passió i mort de Jesús, i els misteris de glòria, amb la resurrecció. Una forma de captivar la imaginació, segons el savi consell de sant Ignasi de Loiola de resar imaginant les escenes de la vida de Jesús “como si presente me hallase” perquè, fixada la imaginació, el cor es pugui elevar.\nRecordo l’entusiasme amb el que el meu germà Abelard, quan era vicari de Gavà, va fer del sender que puja a l’ermita del castell d’Eramprunyà el camí del rosari. Va encarregar a un ceramista que fes en rajola els misteris de la pregària i ell, amb els nois i noies de la parròquia, van agençar el camí. Qui pujaria a l’ermita reviuria la vida de Jesús.\nEn certa manera, com un mantra?\nSigues el primer en comentar on "Com un mantra?"


Simon Yates confirma la seva fortalesa i guanya l'onzena etapa del Giro - Esport3 - TV3 i Catalunya Ràdio\nSimon Yates confirma la seva fortalesa i guanya l'onzena etapa del Giro\nEl ciclista britànic s'ha imposat en l'explosiva ascensió final a Osimo i s'ha refermat en el liderat de la classificació general, ara amb 47 segons d'avantatge sobre Tom Dumoulin i 1.04 respecte a Thibaut Pinot\n16/05/2018 - 17.31\nSimon Yates celebra la seva victòria en l'onzena etapa del Giro (@giroditalia)\nSimon Yates ha confirmat que ara mateix és el ciclista més fort del Giro. El ciclista britànic s'ha imposat en l'onzena etapa de la ronda italiana, de 156 quilòmetres de recorregut entre Assisi i Osimo, i s'ha refermat en el liderat de la classificació general.\nYates ha aprofitat l'explosiva pujada final, amb un desnivell màxim del 16%, per fer un duríssim atac que no ha pogut seguir cap dels seus rivals. La "maglia rosa" ha creuat victoriós la línia d'arribada amb dos segons d'avantatge sobre Tom Dumoulin i cinc respecte a Davide Formolo i manté el liderat ara amb 47 segons de marge sobre l'holandès i 1.04 respecte el francès Thibaut Pinot, segon i tercer, respectivament.\nPer la seva banda, Chris Froome ha tornat a fer un pas enrere en les seves aspiracions de victòria i ha cedit 40 segons més respecte a Yates. El ciclista britànic de l'SKy ha baixat a la dotzena posició a 3 minuts i 20 segons del líder de la classificació.\nAquest dijous es disputarà la dotzena etapa, de 214 quilòmetres de recorregut entre Osimo i Imola.


Mor una dona en un incendi | Mataró Ràdio\nDv, 03/02/2012 - 06:45\nMor una dona de 57 anys, víctima d’un incendi que s’ha produït aquesta passada nit al número 56 del carrer Pompeu Fabra. El foc i el fum han afectat a l’edifici de 8 plantes i amb un total de 40 habitatges. Sis dotacions dels bombers s’han desplaçat al lloc del sinistre. Un cop a l’habitatge s’ha donat l’ordre de confinament a tots els veïns que pel seu propi peu encara no havien sortit de casa seva. A l’entrar a l’habitatge han comprovat que el foc s’havia originat a la cuina d’aquest pis. A 2/4 de 2 de la matinada s’ha donat el foc per extingit i cap a les 2 de la matinada s’ha aixecat l’ordre de confinament i els veïns que havien sortit han pogut tornar a casa seva.\nNo és l’únic incendi d’aquesta matinada, perquè a ¾ de 6 s’ha originat un altre foc a l’Avinguda del Perú. 5 dotacions dels bombers han treballat en l’extinció de l’incendi que ha començat en una habitació i que ha cremat un llit i el moble que hi havia al costat. En aquesta ocasió no s’han hagut de lamentar danys personals. A ¾ de 7 els bomber han donat el foc per extingit.\nEncara en àmbit de successos, aquesta passada matinada a 2/4 i mig de 5 s’ha produït un accident mortal a la N2 a l’alçada del quilòmetre 651, a Sant Andreu de Llavaneres. Per causes que encara es desconeixen i que investiguen els Mossos d’Esquadra, un camió ha atropellat mortalment una persona que, encara, no ha pogut ser identificada. 5 dotacions dels mossos i 2 dels bombers han treballat en el lloc del sinistre.\naccident, successos, incendi


Assegurances Catalana Occident patrocina el Bàsquet Manresa pe... | BAXI Manresa\nAmb la renovació d'aquesta col·laboració, que es va iniciar l'any 2009, l'asseguradora reafirma la seva implicació amb el club manresà.\nDilluns 2 de Març de 2020 a les 18:00\nAssegurances Catalana Occident ha arribat a un acord amb el Bàsquet Manresa per renovar el seu conveni de patrocini, una col·laboració que es remunta a l'any 2009 i que durant les últimes temporades s'ha centrat en donar suport al bàsquet de caràcter formatiu de club.\nD'aquesta manera, l'asseguradora continuarà una temporada més com a patrocinador principal dels conjunts que formen l'esport base del club i el logotip d'Assegurances Catalana Occident estarà tant en les samarretes dels equips de formació com al Pavelló Nou Congost, on el primer equip juga els seus partits com a local.\nL'acte de la signatura es va desenvolupar al pavelló de l'equip i va comptar amb la presència del president de Bàsquet Manresa, Josep Sáez, del president dels equips de formació, Sebastià Catllà, i del director de la sucursal de Catalana Occident a Manresa, Daniel Concepció.\nPer a Concepció, el nou acord suposa "consolidar l'aposta de l'asseguradora per l'esport de formació, per la ciutat de Manresa i pel seu club de bàsquet, una relació que es remunta a l'any 2009 i amb la qual des Assegurances Catalana Occident estem molt orgullosos de continuar una temporada més".\nSáez va agrair el compromís de la companyia amb el Bàsquet Manresa i amb els equips de pedrera, "un patrocini fonamental per al desenvolupament del club".


El partit va començar i es notaven els nervis per ambdues parts, perquè hi havien errades que no eren habituals en els dos equips. Un cop els nervis fora el partit estava força entretingut però ni les egarenques ni les grana dominaven el partit era un partit que anava a ratxes, el primer equip que aconseguís imposar el seu ritme durant una estona s'emportaria el partit.\nTornant de la represa les locals van agafar una lleugera avantatge degut al poc encert que estaven tenint les nostres durant tot el partit, tot i que no era el dia de les grana de cara a cistella no paraven d'intentar-ho sense donar per perdut el partit i a darrere , en defensa, anaven a totes i amb moltíssima intensitat. Però per desgràcia no va ser el dia per les del carrer jardí que per mala sort no tenien claredat de cara a cistella tot i no deixar d'intentar-ho en cap moment, que la constància és el que importa per poder seguir millorant.\nAra toca carregar piles durant la setmana per poder realitzar un bon partit aquest cap de setmana.


Els dirigents d'Unió han tingut una actitud contradictòria amb el 10-A\nORIOL MARCH Barcelona 11/04/2011 13:30\nJoana Ortega ni confirma ni desmenteix que ha votat que 'no' a la consulta independentista de Barcelona. Així ho han assegurat a l'ARA fonts properes a la vicepresidenta del Govern. El sentit del vot d'Ortega ha estat revelat per Josep Antoni Duran i Lleida, líder d'Unió, en una entrevista a TVE. En to desafiant, el Duran ha assegurat en la roda de premsa posterior al comitè de govern dels democristians que aquest matí ha revelat el vot negatiu d'Ortega a la consulta de Barcelona "perquè m'ha donat la gana". Més tard, Duran ha matisat que tenia el permís de la vicepresidenta del Govern i ha afegit que "no és cap sorpresa" el sentit del vot d'Ortega ja que "tothom sabia ja què pensava sobre aquest assumpte".


Més de 200 espècies identificades al primer Bioblitz de la UAB | Cerdanyola Info\nMés de 200 espècies identificades al primer Bioblitz de la UAB\nFonts de la Universitat Autònoma de Barcelona (UAB) fan un balanç positiu del primer Bioblitz celebrat al campus de Cerdanyola en quant a participació i resultats. Més de 230 persones van participar en les activitats de mostreig i observació de diferents grups de plantes i animals que s’hi van organitzar, i van poder gaudir de la natura i aprendre sobre metodologies difícils de conèixer de ben a prop de la mà de persones expertes en biologia de camp. En total, s’hi van poder realitzar, a través de l’aplicació iNaturalist, 219 identificacions de diferents espècies i 392 observacions.\nSandra Saura, investigadora del Departament de Biologia Animal, Biologia Vegetal i d’Ecologia de la Universitat i del CREAF, coordinadora del Bioblitz, destaca que s'ha pogut corroborar al campus la presència de diverses espècies d'ocells, "així com que hi ha moltes mes espècies de cargols i aràcnids del que pensàvem inicialment. A més, ens ha servit per retrobar moltes espècies d'orquídies salvatges i altres espècies de plantes".\nLes activitats que s’hi van dur a terme entre el 6 i el 7 de maig van estar dedicades, entre d’altres espècies, als rèptils, els mamífers, els ocells, els cargols i llimacs, les papallones, els líquens i les orquídies; també va haver-hi itineraris nocturns per a l’observació de ratpenats, amfibis i cuques de llum, passejades per aprendre sobre la comunicació vocal en els ocells, i una acció de fototrampeig per estudiar els mamífers més petits.\nLes dades recollides seran ara avaluades per les investigadores i incorporades al projecte Sensibilització i recerca per transformar educant i incidint per a la millora de la biodiversitat i la sostenibilitat al campus de la UAB, que coordina Sandra Saura amb l’objectiu de divulgar la importància ecològica del campus de la Universitat i dur a terme accions de gestió per a la millora de la seva conservació ecològica.\nUna segona edició que està previst organitzar la primavera de l’any vinent servirà per estudiar altres grups de sers vius que no s’han estudiat enguany i per complementar els treballs que s’hi han fet ara.\n#BioblitzUAB: moltes gràcies a tothom que hi ha participat de mil maneres diferents i l'heu fet possible! El festival de 24h de cerca intensiva de #biodiversitat ha acabat, però ara ve el post-bioblitz: anàlisi de resultats i propostes d'accions per la millora de la diversitat! pic.twitter.com/2fzuEbAaJq\n— Sandra Saura Mas (@sandrasauramas) May 8, 2022\nEn aquesta primera edició hi han participat persones expertes en biologia de camp de les següents associacions i entitats: Associació Catalana de Malacologia, Institució Catalana d’Història Natural, Museu de Ciències naturals de Granollers - Àrea d’investigació de quiròpters, Institut de Recerca de la Biodiversitat, Zoological Systematics and Evolution (GRC), Universitat de Barcelona, Associació per la Defensa i Estudi de la Natura (ADENC), Societat Catalana d’Herpetologia, Grup Felis - (ICHN), Grup Orquidiològic de Catalunya (ICHN), Cucadellum - grup d'estudi dels lampírids de Catalunya.


‘L’esforç que es demana a la ciutadania ha d’anar acompanyat de més recursos per a la sanitat pública’ - La Veu - Epidèmia coronavirus COVID-19\n‘L’esforç que es demana a la ciutadania ha d’anar acompanyat de més recursos per a la sanitat pública’\nL’alcaldessa, Laura Campos, torna a apel·lar a la responsabilitat individual però també interpel·la les administracions\nL’alcaldessa, Laura Campos (ECP), s’ha pronunciat sobre l’“impacte directe” en la quotidianitat del municipi de les noves restriccions imposades per la Generalitat per frenar l’avenç de la segona onada de la pandèmia que impliquen el confinament perimetral de la localitat durant el cap de setmana així com l’aturada d’activitats culturals, socials i esportives. Tot plegat ha fet que s’hagin hagut de tancar diferents equipaments públics.\n“No són com les que es van instaurar al març però tenen una gran afectació en el dia a dia i, sobretot, en la limitació de la mobilitat”, ha manifestat l’edil a laveu.cat. En aquest context, l’alcaldessa ha tornat a fer una crida a la col·laboració ciutadana però acompanyada d’un toc d’atenció a les administracions que gestionen la pandèmia: “Tots ens hem de sentir interpel·lats i actuar amb responsabilitat, però això ha d’anar de la mà d’un reforç de recursos i d’una injecció econòmica a la sanitat pública; si no és així, no ens en sortirem”.\nCampos ha expressat la seva solidaritat amb el sector de la restauració, que ha vist com es prorroguen 15 dies més les mesures que obliguen a bars i resturants a només servir productes per emportar, i amb els centres d’estètica, que han de mantenir les portes tancades. Pel que fa a les mesures de confinament perimetral durant el cap de setmana, l’alcaldessa ha reconegut que la Policia Local no disposa de prou efectius per controlar tots els punts d’accés i sortida a la localitat i ha dit que la Generalitat s’ha compromès a aportar efectius dels Mossos.


El jutge del "cas Palma Arena" requereix informació a una empresa presidida per Iñaki Urdangarin\nEl jutge que investiga el "cas Palma Arena" ha demanat informació sobre els convenis signats el 2005 i 2006 entre el Govern Balear i l'Institut Nóos, presidit per Iñaki Urdangarin, per crear les Illes Balears Fòrum, una trobada internacional sobre esport i turisme. El "cas Palma Arena" investiga un suposat desviament de fons públics durant el govern del popular Jaume Matas, en la construcció d'un velòdrom, que va acabar costant el doble de l'inicialment pressupostat.\n23/07/2010 - 06.35 Actualitzat 23/07/2010 - 09.59\nEl "cas Palma Arena" investiga un suposat desviament de fons públics durant el govern de Matas. (Foto: Reuters)\nL'Institut Nóos d'Estudis Estratègics de Patrocini i Mecenatge ha d'acreditar haver rendit comptes de la inversió dels fons rebuts per a l'execució d'aquests convenis i aportar-ne les corresponents justificacions. Les Illes Balears Fòrum, a part de trobada internacional, pretenia convertir-se en un observatori permanent i mundial especialitzat en l'esport i el turisme.\nAquest fòrum es va celebrar per primera vegada el novembre de 2005 a Palma i el Govern Balear va abonar 1,2 milions d'euros a Nóos per organitzar-la. La seva segona i última edició va tenir lloc el 2006 en virtut dels dos convenis que, segons han assegurat fonts jurídiques, no va signar el duc de Palma.


Notícies – Pàgina 4 – #SomDeCau\nCom cada any, el 22 de febrer els escoltes i guies celebrem la Diada del Pensament, commemorant l’aniversari de Baden Powell i Lady Olave. Aquesta jornada és sempre una bona oportunitat per prendre consciència de la gran presència que té l’escoltisme i el guiatge arreu del món, i per imaginar tots junts i juntes com hauria de ser aquest …\nTens entre 18 i 22 anys? No et pots perdre l’Àgora Europea de WOSM! Aquest any, se’n celebra la 12a edició del 10 al 14 d’abril a Eslovàquia. L’apoderament juvenil és al centre de l’activitat escolta, en totes les etapes del mètode, així com mentre desenvolupem el nostre recorregut voluntari. L’Àgora és una trobada de joves, per a joves, i …\na : General, L'aventura internacional\nLa Federació Catalana d’Escoltisme i Guiatge us ofereix l’oportunitat de viure l’Aventura Internacional des d’una nova perspectiva: formant part de l’Equip Motor del contingent català a l’European Jamboree 2020. Per això s’obre una convocatòria als diversos perfils/càrrecs que tindrà aquest equip. Aquesta convocatòria està oberta a totes aquelles persones membres de la FCEG que compleixin els requisits descrits per …\nEngega motors la MURGA LLEIDA 2019. Us animem a participar en la Murga Lleida 2019, per a aquells que no la coneixeu, és un projecte d’Aprenentatge i Servei (APS) d’Escoltes Catalans sobre dret a l’habitatge i l’exclusió social, encarada a Pioners/es, Caravel·les, Trucs, Clans… (totes aquelles unitats que es troben entre 14 a 18 anys). El camp consisteix …\nDesprés de quasi deu anys d’intens debat sobre si calia unir en una de nova les tres associacions escoltes que existeixen en l’actualitat –Acció Escolta, Escoltes Catalans i Minyons Escoltes i Guies de Catalunya–, l’escoltisme català ha decidit continuar amb el model actual i per tant no fusionar-se. La història del nostre país es caracteritza en bona mesura per …\nL’escoltisme català, com a part de la comunitat educativa, compromès amb el nostre model educatiu, per una educació pública i de qualitat La Federació Catalana d’Escoltisme i Guiatge, així com les entitats que la conformen, volem expressar la nostra solidaritat cap a la resta de col·lectius de la comunitat educativa que, durant els dies 28 i 29 …\nLes tres entitats escoltes de Catalunya decideixen conservar la seva forma orgànica descartant la proposta de fusió. Un total de més de 2.100 jovesvoluntaris i voluntàries d’arreu de Catalunya han assistit aquest cap de setmana a les assemblees generals de les seves entitats celebrades simultàniament per votar la proposta de fusió de l’escoltisme català. Barcelona, 18 de novembre de …\nSón més de 5.000 caps convocats i convocades, el cap de setmana del 17 i 18 de novembre, a les assemblees de les tres entitats escoltes de Catalunya per dir la seva sobre el futur del moviment al nostre país. La votació que es durà a terme a les AGO representa el tancament del full de ruta aprovat el 2014 per …\nComença el curs i comenceu a donar voltes a això de fer campaments internacionals? Busqueu inspiració? No sabeu si fer servei i/o anar a conèixer escoltes d’altres llocs? La International Fair és el vostre espai! El proper 10 de novembre arriba la International Fair 2018! Un esdeveniment organitzat per l’Àrea Internacional de la Federació Catalana d’Escoltisme i Guiatge que …\nPàgina 4 de 34Primer...23456\t102030...Darrer


S’acaba la transformació de la ronda Universitat que treu espai al cotxe i amplia voreres S’acaba la transformació de la ronda Universitat que treu espai al cotxe i amplia voreres – Tot Barcelona | Notícies i Informació d'actualitat a Barcelona\nS’acaba la transformació de la ronda Universitat que treu espai al cotxe i amplia voreres\nEls vianants han guanyat 1.739 metres quadrats | Els pròxims mesos s'incorporarà nou mobiliari urbà a la zona\nOperaris treballant en la nova ronda Universitat, en imatge d'arxiu / Carola López (ACN)\nACN 24/04/2021 2:05 pm\nL’Ajuntament de Barcelona ha finalitzat aquest divendres les obres de transformació de la ronda de la Universitat. La inversió de 350.000 euros dona resposta a una reivindicació veïnal històrica de tenir més espai per a vianants i millorar els desplaçaments a peu i la vida comercial de la zona. Segons el consistori, l’actuació ha permès corregir la desproporció que hi havia entre l’espai de les voreres i el destinat a la circulació de vehicles. Les voreres s’han ampliat amb plataformes de formigó a nivell i en total, s’han guanyat 1.730 metres quadrats per als vianants. Les obres han reduït de quatre a dos els carrils de trànsit mantenint els dos carrils de bus i el cordó de serveis.\nEn concret, s’ha passat de tenir dos carrils bus, quatre per a vehicles i un cordó de serveis a disposar de dos carrils bus, dos per a vehicles i un cordó de serveis. La proporció actual del carrer és ara d’un 50% d’espai per a vianants i el 50% per a calçada.\nA més, la vorera muntanya s’ha descarregat gràcies al canvi d’ubicació de les terminals d’11 de les 15 línies d’autobusos interurbans de llarga estada que operaven a la ronda de la Universitat, efectiu des del febrer. Les obres es completaran en els pròxims mesos amb la instal·lació de mobiliari urbà. En concret, s’hi posarà bancs i jardineres amb arbres, inexistents fins ara a la ronda i que permetran augmentar el verd.\nLa conversió de la ronda de la Universitat s’emmarca en el model de ciutat que impulsa el govern municipal, “amb l’objectiu de posar en primer pla les persones i sumar espais on el verd, l’estada i el lleure siguin els protagonistes”.\nAjuntament de Barcelona Cotxes Eixample Urbanisme


Holiday home Morsøvej Glesborg X Glesborg Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Morsøvej Glesborg X\nConvenientment situat a Glesborg, Holiday home Morsøvej Glesborg X és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Morsøvej Glesborg X també ofereix moltes instal.lacions per enriquir la seva estada a Glesborg. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, parc infantil. Amb una localització ideal i amb comoditats imbatibles, Holiday home Morsøvej Glesborg X no troba competidors en cap categoria.


Dudu Amalot portarà la seva proposta d’espectacle clown gestual a Cala en Porter\nUna plaça amb un llit antic, un pallasso preparat per dormir. Però gent, sorolls, sorpreses i altres adversitats no el deixaran descansar fins a portar-lo a l’Insomni, des d’on iniciarà un viatge poètic, entranyable i ple de situacions surrealistes.\nAixí és la nova proposta d’espectacle clown gestual , titulat Insomni, espectacle de la Cia, que Dudu Amalot portarà a la Plaça de Cala en Porter, demà a partir de les 19,30 h.\nEmmarcada dins el VII Festival de Circ Acirkaos, Amalot ens portarà a gaudir d’una experiència simbòlica i única a un ambient acollidor, on la rialla ens acompanyarà en tot moment.Sense trapezistes, sense elefants ni funambulistes, serà un espectacle a càrrec d’un pallasso que estima abans de res estar amb el seu públic.\nL’espectacle, d’entrada lliure, ha estat organitzat per l’Ajuntament d’Alaior.


La Festa de Moros i Cristians de Lleida recupera la normalitat després de dos anys - Teleponent\nInici Cultura La Festa de Moros i Cristians de Lleida recupera la normalitat després...\nLa Festa de Moros i Cristians de Lleida recupera la normalitat després de dos anys\nLes Ambaixades es representaran a Sant Joan i la batalla final estrena nou format, amb una primera part itinerant\nLa Festa de Moros i Cristians de Lleida celebrarà aquest cap de setmana la 26a edició i ho farà recuperant la normalitat, després d’una edició virtual del 2020 i de la versió reduïda celebrada el setembre del 2021 per la pandèmia.\nDe la mateixa que l’any passat, la representació de les Ambaixades de dissabte es tornarà a fer a la plaça Sant Joan en lloc de la plaça Paeria ja que l’espai permet que el públic pugui estar assegut.\nD’altra banda, la batalla final de diumenge a la Seu Vella estrenarà nou format amb una primera part itinerant, amb inici a l’espai davant l’edifici de la Canonja i una segona part a l’espai davant la Porta dels Apòstols.\nEnguany, les comparses cristianes guanyaran la batalla a les mores i recuperaran la ciutat.\nLa Festa de Moros i Cristians commemorarà un any més la batalla que ara fa 872 anys va permetre als comtes catalans conquerir la capital del Segrià, que estava en mans dels sarraïns.\nLleida és la ciutat on s’han documentat els orígens més antics de les festes de moros i cristians. Durant tot el cap de setmana fester es duran a terme un ampli programa d’activitats entorn d’aquesta celebració.\nEn aquesta edició, les comparses cristianes s’imposaran en la batalla final i recuperaran la ciutat, després de tres anys en mans de les tropes mores pel fet que la pandèmia havia impedit dur a terme la batalla durant el 2020 i 2021.\nEls actes arrencaran el dissabte 14 de maig a les 12 hores amb el vermut fester a la plaça de Sant Francesc, que tornarà a fer-se després de dos anys.\nLes Ambaixades es tornaran a representar, després de la bona acollida de l’any passat, a la plaça Sant Joan.\nAquesta ubicació permetrà que el públic pugui estar assegut, segons ha indicat el president de l’Associació de la Festa de Moros i Cristians de Lleida, Josep Lluís Gàzquez. Serà a les 19.30 hores quan les tropes cristianes arribaran a la ciutat i demanaran la rendició de les tropes mores, després de la batalla dialèctica, amb text de Maria Jesús Llavero.\nEl bàndol moro refusarà l’oferiment i els cristians es retiraran i anunciaran la batalla de l’endemà.\nLa jornada de diumenge començarà a les 12 hores amb l’entrada infantil, la desfilada de les comparses amb els components més joves de la festa des del Roser, i la presentació de les bandes que enguany participaran a la festa a la plaça Sant Joan.\nL’entrada de gala, amb la concentració de les comparses a les 18 hores a la Porta del Lleó de la Seu Vella, donarà pas a la Desfilada de Lluïment, que seguirà l’itinerari habitual pels carrers Sant Martí, Tallada, Cavallers, Blondel i avinguda de Madrid, fins a la Paeria.\nEl punt culminant de la festa serà a les 21 hores a la Seu Vella.\nS’escenificarà la batalla entre les tropes mores i cristianes, enguany amb text de Joan Pifarré Vidal i la direcció escènica de Ramon Caballol.\nEn aquesta 26a edició, la batalla estrenarà un nou format amb dos escenaris. Una primera serà itinerant, amb inici a l’espai davant l’edifici de la Canonja, i una segona part tindrà lloc a l’espai davant la Porta dels Apòstols, seguint la tradicional alternança de vencedors i vençuts els cristians tornaran a ocupar la ciutat, posant fi a l’ocupació mora dels darrers anys.\nPer seguir la representació de les Ambaixades de dissabte s’habilitaran unes 300 cadires a la plaça Sant Joan i l’accés als seients serà lliure.\nTambé n’hi haurà unes 300 per seguir la batalla de diumenge i tampoc caldrà haver-les reservat prèviament tal com sí que caldrà fer per poder asseure’s en alguna de les 400 localitats disponibles durant la desfilada. Les cadires es poden reservar a Turisme de Lleida.\nMés de 600 participants\nLa festa comptarà amb la participació d’entre 600 i 700 persones, entre integrants de les comparses i músics, un centenar menys que en edicions prepandèmia.\nD’aquestes, unes 280 seran músics de les sis bandes que hi prendran part enguany: Ilerband, Banda de carrer de Lleida; Banda Municipal de Música Ciudad de Fraga; Banda de la Unió Musical Senienca; Banda de Música Ciutat de Benicarló: Associació Banda La Valenciana de Barcelona, i Banda de música de la Asociación Musical Miralbueno.\nArticle anterior8 equipaments celebren la Nit dels Museus 2022 a Lleida\nArticle següentLambán diu que si Catalunya presenta una candidatura en solitari al COE Aragó en plantejarà una de “tot el Pirineu”


L'EMT incorpora a la línia 96 un nou autobús adaptat | Infoguiavalencia\nInici » L'EMT incorpora a la línia 96 un nou autobús adaptat\nL'EMT incorpora a la línia 96 un nou autobús adaptat\nLa previsió és que al final d'any tota la flota siga accesible.\nL'Empresa Municipal de Transports (EMT) ha adquirit un nou autobús adaptat destinat a la línia 96 (coneguda com porta a porta' i pensada per a les persones que tenen problemes de mobilitat), el qual se suma al comprat l'any passat, després de 10 anys sense renovar la flota d'esta línia.\nEl regidor de Mobilitat Sostenible, Giuseppe Grezzi, va declarar que "L'objectiu de renovar els envellits autobusos adaptats de què disposa la línia 96 és que les persones amb discapacitat tinguen garantit el seu dret al transport, de manera que València aconseguisca el compliment del que diu la Carta dels Drets dels Passatgers en Autobús de la Unió Europea".\nLa flota que cobrix este servici està composta per quatre autobusos, i el seu servici consistix bàsicament a portar a usuaris i usuàries de manera puntual als centres de dia i a rehabilitació, i de manera regular als seus llocs de treball i d'estudi. Durant els caps de setmana els destins solen ser d'oci.\nGrezzi va anunciar la previsió que al final d'any l'EMT dispose de 37 nous autobusos i que tota la flota siga accessible i tinga rampa.


CONDUCTOR/A AUTOMÒBIL | Xaloc\nPublicat - Modificat21/12/2021 - 19/01/2022\nData tancament oferta19/01/2022\nOcupació8412 - Conductors assalariats d'automòbils, taxis i furgonetes: Xofers particulars assalariats\nTasques específiquesRecogides i drop-offs en Aeroport de Bcn, hotels i centre de treball de Gavà. Salari 1.300 euros bruts mensuals per 12 pagues. Torns de 12 hores, treballant 3 dies i descansant altres 3.\nCapacitats requeridesBona presència, capacitat de treball en equip i flexibilitat horària. Permís de conduir amb 2 anys d'antiguitat mínim. Preferiblement persones que visquin als municipis propers. Persones a partir de 25 anys, per requeriment de l'asseguradora del vehicle a conduir.\nTasques desenvolupar Conduir i ocupar-se d'automòbils, taxis o camionetes per al transport de passatgers. Ajudar els passatgers amb l'equipatge. Manejar equips de telecomunicacions per conèixer la localització i disponibilitat, i seguir les instruccions del centre de control. Calcular la ruta més convenient.\nData d’incorporació 21/01/2022\nHorari Jornades de 12h torn 24/7


Excursió per les Llosses: volta pel pla de Capdevila i Matamala - latira\nlatira / Comarca / Natura / Excursió per les Llosses: volta pel pla de Capdevila i Matamala\nExcursió per les Llosses: volta pel pla de Capdevila i Matamala\nPublicat el 1 de maig de 2019\nComú: les Llosses (Baix Ripollès)\nSortida i arribada: església de Santa Maria de les Llosses\nAquesta excursió que proposem, d’uns 8 quilòmetres, transcorre per Santa Maria de Les Llosses i Matamala. Es fa molt bé en unes tres hores i permet gaudir de boscos i prats de pastura acompanyats d’esquelles de molts ramats de vaques. Trobem marques grogues d’Itinerànnia i a més, en un tram, les blaves del camí ramader. En un altre, les grogues i blanques d’un PR.\nL’església de Santa Maria de les Llosses és d’una sola nau coberta amb volta de canó apuntada i capçada a llevant per un absis semicircular amb tres finestres de doble esqueixada i decorat amb arcuacions llombardes a l’exterior. A l’interior de la nau s’aprecia la modificació dels murs per instal·lar-hi tres capelles que ocupen part del gruix del parament. També són d’època posterior la sagristia adossada a tramuntana, que tapa una part de l’absis, i el cos de la rectoria al costat de ponent. L’accés per una senzilla portalada d’arc de mig punt es troba al mur de migjorn, on també s’alça el campanar de torre amb finestres geminades i coberta a quatre vessants.\nSortim de l’ermita de Santa Maria de Les Llosses sobre de la carretera C26 en el pla de Capdevila. Enfilem la carretera de betó que va a la gran masia de Capdevila que voregem per sobre per no passar pel mig. Seguim, carretera enllà, per sobre la bassa. S’acaba el tram de formigó tot coincidint amb el camí ramader (marques blaves). Travessem una tanca i un xic més enllà agafem una carretera més herbada que baixa a la nostra esquerra i per on anem trobant embornals de la xarxa d’aigua del municipi de les Llosses. Baixem, creuem una zona humida per on corre una mica d’aigua i enfilem un camí ample que passa pel costat de la casa, no habitada, del Pati, a la nostra esquerra; i poc després, a la dreta, la de Corbera.\nParet de pedra seca al camí ramader.\nArribem a una cruïlla de carreteres i tirem pel camí emportlanat de la nostra dreta que s’endinsa, per la vessant obaga de la muntanya, en un bosc de pins i molts de boix grèvol. Som a l’antic camí ramader com demostra la paret de pedra seca que a la nostra dreta, separada dels camps. Quan s’acaba una lleugera pujada, el camí passa a ser de terra i, de seguida, arribem al collet del Forn on trobem un pal d’Itinerànnia a l’esquerra que indica cap a Matamala. En deu metres, a la dreta surt un corriol enmig dels pins i els boixos que va baixant fins a un rierol. El creuem i seguim vorejant-lo entre pastures.\nCasa de Robert.\nTrobem una casa, Robert, avui abandonada però que fa uns quaranta anys havia estat un hostal. Entre la cabanya i la casa continua el camí, travessem un rec i pugem per la carretera molt herbada que, un cop passada una cadena, arriba a una pista de betó que prenem a l’esquerra fins a trobar el pla d’Itinerànnia R177 Can Vinyal ja a les envistes de les masies de Santa Maria de Matamala. Baixem cap al nucli de Matamala, amb les cases i l’església al cim del turó.\nCreuem la C26 i enfilem cap a l’església, però just abans trobem a l’esquerra el pal d’Itinerànnia LL1 Santa Maria de Matamala que ens indica la ruta de la riera de les Llosses, marques també de PR grogues i blanques, que seguim. Anem passant per una carretera d’herba que entre pastures baixa fent ziga-zagues cap al rec de Robert. Un cop creuat, enfilem per un camí ample entre pins.\nTot pujant a Capdevila.\nQuan ja comença a planejar, passem pel costat de les ruïnes del molí de les Planes. Travessem de nou el rec i lleugerament a la dreta seguim el camí que entra en una pista de terra que va pujant fins arribar a una carretera més marcada i planera que prenem a l’esquerra i que ens porta fins al gran pla de Capdevila. Allà trobem el pal R178 i continuem fins a la C26 i enfilem pel camí ampla fins a l’església de Santa Maria de les Llosses, on hem començat la caminada.\ncapdevila, les llosses, matamala,\nMil milions de llamps i trons! Focs de Sant Elm i altres misteris\nExcursió de Vallfogona a Riudaura pel camí ral


L’Obra Social ”la Caixa” destina 23.700 euros a la Fundació Privada Mas Albornà per millorar la qualitat de vida de persones grans o amb discapacitats - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nL’Obra Social ”la Caixa” destina 23.700 euros a la Fundació Privada Mas Albornà per millorar la qualitat de vida de persones grans o amb discapacitats\nPublicat el Dilluns, 08 Gener 2018 13:06\nL’Obra Social ”la Caixa” ha destinat 23.700 euros a la Fundació Privada Mas Albornà per millorar la qualitat de vida de persones grans o amb discapacitats.El projecte Ens fem grans a Mas Albornà. Creació del nou servei d’atenció a l’envelliment pretén crear un espai propi dintre del centre ocupacional amb activitats, ritmes, horaris i projectes adaptats a persones en procés d’envelliment i donar-los resposta assistencial.\nEl projecte té dos eixos: habilitar un espai on ubicar el grup i programar activitats específiques per a ells. Cal adequar un equipament actualment en desús al municipi de les Cabanyes per a convertir-lo en una sala multifuncional, on les persones en procés d’envelliment puguin anar i realitzar el seu programa d’activitats en un entorn adaptat a la seva realitat.\nLa convocatòria de "la Caixa" contempla tres grans eixos d’actuació: l’atenció a les persones grans, l’atenció a persones amb discapacitats o amb malalties mentals, i la humanització de la salut. Més enllà de l’atenció sociosanitària, aquest programa té l’objectiu de prevenir i respondre a l’aïllament social. A més, potencia el suport psicosocial per a l’entorn familiar i relacional de la persona dependent, promou l’oci i el temps lliure inclusius i l’enfortiment dels llaços socials.


BIBLIOESTEVE: La biblioteca escolar a les instruccions d'inici de curs\nA la pàg. 46 de l'esmentat document podem llegir...\nLa biblioteca escolar, de la qual tots els centres han de disposar (article 88.1 de la Llei d’educació), és un recurs més per a l’assoliment dels objectius del projecte educatiu de cada centre. Les funcions de la biblioteca escolar s’han de preveure precisament a partir dels objectius del projecte educatiu, i les activitats planificades en relació amb la biblioteca i els serveis que ofereix a la comunitat escolar formen part de la programació general anual del centre.\nLa biblioteca escolar és un espai educatiu i dinàmic, un centre de recursos que conté documents en tot tipus de suport per a l’aprenentatge i per a la recerca. És un servei per al desenvolupament del currículum i dels altres aspectes del projecte educatiu de centre adreçat als professors, als alumnes i a tota la comunitat escolar. La seva missió és facilitar l’accés i difondre els recursos d’informació afavorint els processos de creació del coneixement.\nLa biblioteca és un recurs fonamental per a l’adquisició de les competències bàsiques i el desplegament dels continguts curriculars a totes les àrees, matèries i etapes educatives. Així esdevé, doncs, un element clau per a l’assoliment de la competència informacional, el foment de la lectura i l’adquisició d’aprenentatges autònoms.\nLa biblioteca escolar es comunica i interacciona amb les seves comunitats d’usuaris utilitzant les tecnologies de la informació i la comunicació i s’integra als entorns virtuals d’aprenentatge i als sistemes d’informació del centre. D’aquesta manera, una biblioteca deixa de ser exclusivament un espai físic i esdevé una biblioteca que conté, també, espais virtuals per a la consulta i per a la comunicació.\nEl funcionament, l’expansió i la dinamització de la biblioteca escolar al servei de l’aprenentatge i el coneixement giren a l’entorn de quatre àmbits:\nLa biblioteca recull, gestiona i difon informació i documents que la comunitat educativa necessita per al desenvolupament de les seves tasques curriculars i l’evolució del projecte educatiu de cada centre. La seva gestió, com a ens mediador, comprèn la selecció, adquisició, catalogació i difusió de materials i requereix personal format, especialitzat i coneixedor del centre educatiu.\nLa biblioteca dóna suport al pla de lectura del centre, que a partir de les necessitats detectades en una anàlisi prèvia desenvolupa objectius, metodologies i estratègies per aprofitar i assegurar l’assoliment de les competències bàsiques i per fomentar l’hàbit lector i el gust per llegir.\nLa biblioteca facilita fonts d’informació i recursos diversos, útils per als alumnes, els professors i tota la comunitat escolar, alhora que proporciona eines i estratègies didàctiques i metodològiques per afavorir la competència informacional. El treball conjunt amb les tecnologies de l’aprenentatge i la comunicació és imprescindible.\nEls serveis i recursos de la biblioteca escolar es dinamitzen amb la planificació i el desenvolupament de programes i activitats per donar-los a conèixer i per promoure la lectura i la competència informacional.\nTot i que els centres disposen d’autonomia per decidir la millor manera de garantir l’eficiència i l’eficàcia en l’ús del recurs “biblioteca escolar”, es recomana que en cada centre es designi una persona de l’equip docent que en coordini o es responsabilitzi expressament de la seva utilització.\nPublicat per Teresa a 19:29


Venda d'Extractor Can Fan Q-Max EC 200/1203\nAlchimiaweb presenta els últims extractors de Can Fan model Q-Max EC, que inclouen un silenciador a la carcassa, i als quals es pot connectar un controlador de velocitat i temperatura.\nEl Q-Max EC 200/1203 té una boca de connexió de 200mm, i la seva capacitat permet processar fins1203m3/h. Això és possible a causa del seu rotor de disseny estator 3D EC, que ofereix una enorme eficiència en el teu cultiu interior de cànnabis amb un consum elèctric baix.\nParlem d'un extractor d'alta gamma, que ve ensamblat en una carcassa metàl·lica insonoritzada amb escuma, al qual podem connectar un controlador plug and play Q-Max compatible que disposa d'un dial amb el de seleccionar els paràmetres que volem en el cultiu.\nUn cop fet, l'extractor ajustarà la velocitat de gir per controlar el clima de la nostra sala. També podrem seleccionar directament la velocitat gràcies a un altre dial.\nL'extractor Q-Max EC 200/1203 ens garanteix una bona renovació d'aire en el nostre cultiu de cànnabis interior, assegurant el mínim soroll possible però oferint el màxim control del clima del nostre armari.\nSi ho complementem amb un filtre de carbó Can Filter 200 mm disposarem d'una instal·lació d'extracció d'aire professional i molt eficient.\nCaracterístiques de Extractor Can Fan Q-Max EC 200/1203\nCapacitat de 1203m3 / h\nOpinions de Extractor Can Fan Q-Max EC 200/1203 i preguntes\nVols donar la teva opinió sobre Extractor Can Fan Q-Max EC 200/1203 o preguntar sobre aquest producte?


Amparo Marco: “Castelló està sent un exemple de quedar-se a casa” - À Punt\nAmparo Marco: “Castelló està sent un exemple de quedar-se a casa”\nL’alcaldessa de Castelló, Amparo Marco, se sent orgullosa de la ciutadania. Assenyala que el comportament dels castellonencs i castellonenques està sent “exemplar” aquests dies de confinament per la pandèmia de coronavirus. “Castelló està sent un exemple de quedar-se a casa”, ha assegurat en una entrevista en Les notícies del matí. Comenta que la policia ha hagut de posar poques multes per incompliment de l’estat d’alarma i que això és molt bona notícia.\nLa regidora ha explicat els tres fronts en què el consistori està a hores d’ara principalment centrat: donar informació a la ciutadania sobre com actuar, especialment mesures d’higiene i quedar-se a casa; un pla de contingència, amb teletreball a casa i atenció telefònica; i un tercer pilar, el de “l'endemà”, mesures que ajuden a la reactivació de l’economia i als comerços afectats.\nAixí mateix, Marco ha afirmat que la ciutat està a disposició del que es puga necessitar, tant la Generalitat com el govern central, perquè ara és moment de col·laborar i ajudar. També ha indicat que, de moment, l’hospital de campanya no està acabat i que s’estan prenent mesures per a ajudar les persones més desfavorides.\nSense data per a les festes de la Magdalena\nEn línia amb aquestes prioritats, l’alcaldessa de Castelló ha assenyalat que de moment s'estima més no posar data per a la celebració de les festes de la Magdalena, ja que el més important, diu, és “acabar amb aquesta guerra”. Així mateix, ha indicat que quan tot acabe es reunirà amb els diferents sectors que formen part de la festa per a decidir el millor moment per a celebrar-la.


El mercat laboral post COVID-19 - El Bloc de Turisme\nby Alex Araujo | Jun 8, 2020 | Destacats, Novetats |\nDilluns 8 de juny ha tingut lloc el Fòrum Talent de Turisme a Tecnocampus per tractar la qüestió del mercat laboral post COVID-19. Josep Figuerola, co-fundador de BMC Travel i membre de Travel Advisors, i Xavier Aizcorbe, cap de Client Success de Turijobs, han exposat la situació actual del mercat laboral en l’àmbit del Turisme. Més d’una vuitantena d’estudiants del Doble Grau en Turisme i AdE hi han participat a través de la plataforma Zoom.\nXavier Aizcorbe ha resumit, a través de les dades extretes de la plataforma especialitzada en turisme, els perfils que es busquen des del sector. Tant Aizcorbe com Josep Figuerola han coincidit en destacar el rol de les actituds a l’hora de buscar feina: “Els coneixements sempre sumen, les actituds multipliquen“. En aquest sentit, han destacat la necessitat de tenir un perfil polivalent i transversal, al cap i a la fi, parlem d’una disciplina que requereix d’aquesta visió pluridisciplinar per entendre el sector.\nUn exemple el podem trobar en el fet que un dels perfils més demanats és aquells amb coneixements per gestionar la branca digital del negoci, especialment a través de la seva aplicació al màrqueting. Què pot aportar un estudiant de Grau el dia de demà? “Perfils amb una amplia experiencia i acostumats a gestionar el negoci actual, ja n’hi ha” ha afirmat Figuerola, “el que necessitem són perfils joves capaços d’aportar coses diferents“.\nInternet com a pedra angular\nUna de les qüestions que ha estat recurrent és el rol d’internet en el present i el futur del sector. Figuerola ha posat de relleu com aquesta disrupció va més enllà de dominar una eina concreta, “es tracta de pensar de manera diferent“. En aquest sentit el que es valora d’un perfil jove és que porti incorporada aquesta normalitat que ha provocat el fet de poder accedir a qualsevol informació o d’estar “en beta permanent“. Els ponents han destacat com s’ha transformat el negoci, com han canviat alguns dels agents que hi participen i com, l’única certesa és que seguirem canviant.\nA través dels estudiants han aparegut qüestions concretes: Les empreses estan contractant en aquest moment? Quines tipologies d’experiències es recuperaran abans? Xavier Aizcorbe ha afirmat que sí, que el sector segueix en funcionament tot i que, evidentment, condicionat per la situació actual i les limitacions existents. Tot i això, afirma que la recuperació serà ràpida i que l’activitat ja s’està reprenent. El turisme de proximitat, càmpings, cases rurals, … són el que més ràpid s’està reactivant però “tant bon punt es reactivin les companyies aèries, es recuperaran moltes de les experiències que es duien a terme abans del COVID-19.” ha afirmat Josep Figuerola.


Pàgines de meteo: L'Observatori Fabra. Una mica d'historia\nposted by Quim at 19:18\nExcel.lent reportage sobre l'observatori Fabra i no estan gens malament les fotografies !!!!\nEl dissabte hi aniré al Fabra, no tinc pas ganes de deixar escapar el Meteocat 2006.\nUn bon document. Es tot un luxe tenir aquesta "joia" com aquell que diu a la cantonada de casa. Es com una mena de temple sagrat pels meteobogos de la zona metropolitana i lloc de peregrinació quan es vesteix amb el seu mantell blanc....per cert, força sovint últimament.\ndes de la Travessera de Dalt... said...\nA banda de comentar que l'article sobre el Fabra es collonut, voldria preguntar-te si les fotos tenen algun copyright o les puc utilitzar (segurament alguna) en un proper llibre, sempre citant la procedència del teu bloc, es clar.\nper què el feien servir?